ઉજવણીના આકર્ષણનું કેન્દ્ર 1.5 માઈલ લાંબી પરેડ અને શોભાયાત્રા હતી, જેની શરૂઆત બાર્ટલેટની ઈસ્ટવ્યુ મિડલ સ્કૂલથી થઈ હતી અને જૈન ટેમ્પલમાં પૂરી થઈ હતી. પચીસમા પાટોત્સવ ઉજવણીના સંઘપતિ (જયેન્દ્ર અને લીના શાહ, કિશોર અને રશ્મી શાહ, પ્રબોધ અને લતા વૈદ્ય, સંજય અને હેમાલી શાહ, ડો. શૈલેશ અને મયૂરી ઝવેરી) અને અન્ય સ્પોન્સર પરિવારો 12 ડેકોરેટેડ ફલોટ, ભગવાન પાલખી અને રથ, જીવંત ધાર્મિક સંગીત, મ્યુઝિક-ડાન્સ, મોટરસાઇકલો, અશ્વરથ વગેરે શોત્રાયાત્રામાં જોડાયાં હતાં. લગભગ 100 ડિગ્રી ફેરનહીટ તાપમાન હોવા છતાં એક હજારથી વધુ સભ્યો પરેડમાં જોડાયા હતા, જેના પર હેલિકોપ્ટરમાંથી પુષ્પવર્ષા કરાઈ હતી.